రూల్స్‌ వివరించేందుకు ఐపిఎల్‌ కెప్టెన్లు,
ప్రాంచైజీలతో సమావేశం
హైదరాబాద్‌: క్రికెట్‌ మహా సం గ్రామం ఐపిఎల్‌కు తెరలేపేందుకు ఇంకా కొన్ని గంటల సమయంమాత్రమే ఉండగా కెప్టెన్లు,ప్రాంచైజీలతో మంగళవారం సమావేశం నిర్వహిం చారు.ఇప్పటికే ఐపిఎల్‌ నిర్వాహకులు ఏర్పాట్లలో నిమగ్నమయ్యారు.ఈ నేపథ్యంలో ఐపిఎల్‌ నిర్వాహకులు ఆయా జట్ల కెప్టెన్లు,ప్రాంచైజీలతో అధికారిక సమావేశం నిర్వహించింది.ఈ సమా వేశానికి ఐపిఎల్‌ 10 సీజన్‌లోని ఎనిమిది జట్ల కెప్టెన్లు డేవిడ్‌ వార్నర్‌,కోహ్లీ,గంభీర్‌, రైనా, రోహి త్‌శర్మ, జహీర్‌ఖాన్‌, స్మిత్‌, మ్యాక్స్‌వెల్‌ హాజర య్యారు. బుధవారం ఐపిఎల్‌ ప్రారంభం కానున్న నేపథ్యంలో మ్యాచ్‌లకు సంబంధించి ఆటలో రూల్స్‌ వివరించేందుకు ఈ సమావేశాన్ని ఏర్పాటు చేసినట్లు ఐపిఎల్‌ నిర్వాహకులు వెల్లడించారు. సెల్ఫీలు దిగిన ఎనిమిది మంది జట్ల కెప్టెన్లు: సమావేశం అనంతరం ఎనిమిది జట్ల కెప్టెన్లు కలిసి సెల్ఫీలు దిగారు.ఈ సెల్ఫీలను ట్విటర్‌ ద్వారా ఐపిఎల్‌ నిర్వాహకులు ప్యాన్స్‌తో పంచుకున్నారు.ఈసారి ఐపిఎల్‌ పదవ సీజన్‌ కావడంతో ప్రారంభోత్సవ వేడుకలు విభిన్నంగా నిర్వహించేందుకు నిర్వాహకులు ప్రణాళికలు సిద్దం చేశారు.ఇందులో భాగంగా స్థానిక ప్రేక్షకులకు సైతం వినోదం పంచాలన్న ప్రాంచైజీల కోరిక ఈసారి 8 వేదికల్లో ఆరంభ వేడుకల్ని నిర్వహించాలని ఐపిఎల్‌ పాలక మండలి నిర్ణయించింది.ఈ మేరకు హైదరాబాద్‌, ఢిల్లీ,కోల్‌కతా,మొహాలీ,ముంబై,పుణే,రాజ్‌కోట్‌లో ఈ వేడుకలు జరుగనున్నాయని ఐపిఎల్‌ చైర్మన్‌ రాజీవ్‌ శుక్లా పేర్కొన్నాడు. బుధవారం సన్‌ రైజ ర్స్‌ హైదరాబాద్‌,రాయల్‌ చాలెంజర్స్‌ బెంగళూరు జట్ల మధ్య తొలి మ్యాచ్‌కు ముందు ఉప్పల్‌ స్టేడియంలో ఈ వేడుకలు నిర్వహణ జరుగు తుంది. అరగంట వరకు ఈ వేడుకలు జరుగ ను న్నాయి.ఈ సమావేశానికి కింగ్స్‌ ఎలెవన్‌ పం జాబ్‌ జట్టు తరపున బాలీవుడ్‌ తార ప్రీతి జింటా పాల్గొన్నారు.సమావేశం అనంతరం ప్రీతి ఆటగాళ్లు,కోచ్‌,మెంటార్‌తో కలిసి పొటొ దిగారు.ఆటగాళ్లతో కలిసి దిగిన పోటొను ప్రీతి సోషల్‌ మీడియా ద్వారా అభిమానులతో పంచు కుని ఆనందం వ్యక్తం చేశారు.ఈ సీజన్‌ కోసం ఎంతో ఆసక్తిగా ఎదురుచూస్తున్నాట్లు తెలిపారు. ఈ వేడుకలకు బాలీవుడ్‌ నటి అమీజాక్సన్‌ ప్రత్యేక ఆకర్షణగా నిలువనుంది. రాత్రి 8 గంటలకు మ్యాచ్‌ ప్రారంభం కానుండగా సాయంత్రం 6.20కి వేడుక మొదలు కానుంది. మొదట దిగ్గజ ఆటగాళ్లు సచిన్‌,గంగూలీ,ద్రవిడ్‌, లక్ష్మణ్‌, సెహ్వాగ్‌లు గోల్ఫ్‌ కార్ట్‌లలో మైదానంలోకి ప్రవేశిస్తారు.ఆ తరువాత వీరి ఘనతలు,సాధించిన రికార్డులను గురించి ప్రస్తావిస్తూ ఆడియో, వీడి యో ప్రదర్శన ఉంటుంది.